Rīgā

27.08.2018. Nr.3.1.4-5/1664

**Valsts kancelejai**

*Par Ministru kabineta sēdes protokollēmuma projektu „**Par Ministru kabineta 2017.gada 17.oktobra sēdes protokollēmuma (prot. Nr.51 40.§)* *„Informatīvais ziņojums „Par elektronisko dokumentu apriti ministrijās un to padotībā esošajās iestādēs”” 3.punktā dotā uzdevuma atzīšanu par aktualitāti zaudējušu”*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu „Par Ministru kabineta 2017.gada 17.oktobra sēdes protokollēmuma (prot. Nr.51 40.§) „Informatīvais ziņojums „Par elektronisko dokumentu apriti ministrijās un to padotībā esošajās iestādēs”” 3.punktā dotā uzdevuma atzīšanu par aktualitāti zaudējušu” (turpmāk – Projekts).

|  |  |
| --- | --- |
| Iesniegšanas pamatojums | Projekts sagatavots, pamatojoties uz Ministru kabineta 2017.gada 17.oktobra sēdes protokollēmuma (prot. Nr.51 40.§) „Informatīvais ziņojums „Par elektronisko dokumentu apriti ministrijās un to padotībā esošajās iestādēs”” 3.punktā Kultūras ministrijai doto uzdevumu līdz 2018.gada 1.jūlijam izvērtēt risinājumus, lai atvieglotu (vienkāršotu) elektronisko dokumentu arhivēšanas procedūru, un kultūras ministram iesniegt attiecīgus priekšlikumus izskatīšanai Ministru kabinetā.Kultūras ministrija un Latvijas Nacionālais arhīvs konstatēja, ka elektronisko dokumentu arhivēšanu apgrūtina sarežģītais elektronisko dokumentu arhivēšanas process un institūciju par arhivēšanu atbildīgo darbinieku specifisko informācijas tehnoloģiju, un konkrēti, XML zināšanu, trūkums. Arhivēšana notiek ar speciālu rīku *SIP Creator*. Lai nodrošinātu automātisku elektronisko dokumentu arhivēšanu, ir nepieciešamas XML zināšanas. Informatīvajā ziņojumā „Par elektronisko dokumentu apriti ministrijās un to padotībā esošajās iestādēs” (atbalstīts Ministru kabineta 2017.gada 17.oktobra sēdē (prot. Nr.51 40.§)) jau tika secināts, ka *SIP Creator* ir tehniski novecojis risinājums. Lai nodrošinātu dokumentu arhivēšanu, par katru elektronisko dokumentu jāievada vismaz 6 (seši) obligāti metadatni, ko var veikt, metadatus no informācijas sistēmām izgūstot XML dokumenta veidā, kuru pēc tam *SIP Creator* automātiski augšupielādē kopā ar arhivējamajiem dokumentiem. Diemžēl ne visās institūcijās dažādu iemeslu dēļ no informācijas sistēmām ir iespējams vienkārši izgūt minēto XML dokumentu. Dokumentu izgūšanai ir vajadzīgi informācijas tehnoloģijās kvalificēti darbinieki un arī pašām sistēmām jābūt ar noteiktu funkcionalitāti. Lai ar *SIP Creator* elektroniskos dokumentus varētu arhivēt darbinieki bez informācijas tehnoloģiju kvalifikācijas, tiem ir manuāli jāievada 6 (seši) obligātie metadati par katru dokumentu. Manuālā metadatu ievade palēnina elektronisko arhivēšanu. Salīdzinot ar papīra dokumentiem, tā ir līdz pat 6 (sešām) reizēm ilgāka un process ir neērts un laikietilpīgs.Lai risinātu minēto problēmu, Kultūras ministrija un Latvijas Nacionālais arhīvs sagatavoja izmaiņu pieprasījumu arhivēšanās rīkā SIP Creator, kas ļaus elektroniskos dokumentus arhivēt jebkuram datoru lietotājam bez specifiskām informācijas tehnoloģiju zināšanām. Izmaiņu pieprasījums paredz tikai viena obligātā metadata ievadi agrāko 6 (sešu) vietā, tādejādi paātrinot arhivēšanu līdz pat 6 (sešām) reizēm. Minēto rīku plānots ieviest līdz 2018.gada 31.augustam.Kultūras ministrija un Latvijas Nacionālais arhīvs secināja, ka atsevišķu priekšlikumu iesniegšana izskatīšanai Ministru kabinetā nav nepieciešama. Grozījumi normatīvajos aktos informatīvajā ziņojumā „Par elektronisko dokumentu apriti ministrijās un to padotībā esošajās iestādēs” aprakstīto problēmu atrisināšanai nav nepieciešami, jo dokumentu pārvaldības sistēmu izstrādātājiem nebūtu lietderīgi ar ārējo normatīvo aktu uzlikt pienākumu tajās nodrošināt konkrētu arhivēšanas funkcionalitātes obligātu izstrādi. Pastāvot brīvajam tirgum un konkurencei, institūcijas varēs izvēlēties tādas sistēmas, kas nodrošina arhivēšanas funkcionalitāti. Prasības ir noteiktas jau spēkā esošajos normatīvajos aktos. Elektronisko dokumentu eksports ir iespējams no dokumentu pārvaldības sistēmām, institūcijas var veikt arī manuālu dokumentu arhivēšanu, ja to ļauj to resursi vai arī izvēlēties tādas sistēmas, kurām ir automātiska funkcionalitāte.Projekts ir saskaņots ar Vides aizsardzības un reģionālās attīstības ministriju (2018.gada 3.augusta atzinums Nr.1-13/6818) bez iebildumiem. Vides aizsardzības un reģionālās attīstības ministrija 2018.gada 3.augusta atzinumā Nr.1-13/6818 lūdz Kultūras ministriju un Latvijas Nacionālo arhīvu informēt Vides aizsardzības un reģionālās attīstības ministriju par Vienotās valsts arhīvu informācijas sistēmas ilgtermiņa attīstības plānu, citu starpā risinot informatīvajā ziņojumā „Par elektronisko dokumentu apriti ministrijās un to padotībā esošajās iestādēs” (atbalstīts Ministru kabineta 2017.gada 17.oktobra sēdē (prot. Nr.51 40.§)) konstatēto (piemēram, speciālais arhivēšanas rīks *SIP Creator* ir tehniski novecojis risinājums).Kultūras ministrija un Latvijas Nacionālais arhīvs informē, ka arhivēšanas rīka *SIP Creator* tehniski novecojušo risinājumu 2019.gadā ir plānots atjaunināt, iegādājoties programmatūras jaunu versiju. Līdzekļi programmatūras atjaunināšanai ir paredzēti Kultūras ministrijas padotības iestādes – Kultūras informācijas sistēmu centra 2019.gada budžetā.Ņemot vērā minēto, Kultūras ministrija ir sagatavojusi Projektu, kas paredz atzīt Ministru kabineta 2017.gada 17.oktobra sēdes protokollēmuma (prot. Nr.51 40.§) „Informatīvais ziņojums „Par elektronisko dokumentu apriti ministrijās un to padotībā esošajās iestādēs”” 3.punktā doto uzdevumu par  aktualitāti zaudējušu. |
| Valsts sekretāru sanāksmes datums un numurs | Saskaņā  ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.1.apakšpunktu Ministru kabineta sēdes protokollēmuma projektu par Ministru kabineta sēdes protokollēmumā ministrijai vai citai institūcijai dotā uzdevuma izpildi izsludināt Valsts sekretāru sanāksmē nav nepieciešams. |
| Informācija par saskaņojumiem | Saskaņā  ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 111.7.apakšpunktu Projekts ir saskaņots ar Vides aizsardzības un reģionālās attīstības ministriju. Vides aizsardzības un reģionālās attīstības ministrija Projektu saskaņoja bez iebildumiem. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Latvijas Nacionālā arhīva vadītāja vietnieks nacionālā dokumentārā mantojuma uzkrāšanas, arhīva attīstības un starptautisko sakaru jautājumos Gatis Karlsons. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Nav |

Pielikumā:

1. Ministru kabineta sēdes protokollēmuma projekts „Par Ministru kabineta 2017.gada 17.oktobra sēdes protokollēmuma (prot. Nr.51 40.§) „Informatīvais ziņojums „Par elektronisko dokumentu apriti ministrijās un to padotībā esošajās iestādēs”” 3.punktā dotā uzdevuma atzīšanu par aktualitāti zaudējušu” (KMProt\_220818\_arhivesanas\_procedura) uz 1 lp.;

2. Vides aizsardzības un reģionālās attīstības ministrijas 2018.gada 3.augusta atzinums Nr.1-13/6818 (VARAMAtz\_030818\_arhivesanas\_procedura) uz 1 lp.

Kultūras ministra p.i.

vides aizsardzības un reģionālās

attīstības ministrs K.Gerhards

Dimante 67330321

Liga.Dimante@km.gov.lv